पाएं अपने शहर की ताज़ा ख़बरें और फ्री ई-पेपरडाउनलोड करें
आधी रात को लूटपाट की प्लानिंग कर रहे लुटेरा गैंग का जालंधर पुलिस ने पर्दाफाश किया है। गैंग में 6 मेंबर हैं, जो सुपारी लेकर जमीन पर कब्जा करने से लेकर हत्या तक की वारदातों को अंजाम देते थे। गैंग के सभी मेंबरों को पुलिस ने गिरफ्तार कर लिया है। गैंग के मेंबर तब पकड़े गए, जब वो एक वीरान पैलेस में आधी रात को लूट की प्लानिंग कर रहे थे। उनसे पूछताछ के बाद कैश व मोबाइल लूट की 8 वारदातें ट्रेस हो गई हैं। उनसे कैश व मोबाइल भी बरामद किए गए हैं।
गैंग के यह मेंबर गिरफ्तार
पुलिस के मुताबिक, इस गैंग में शाहकोट के सैदपुर झिड़ी का जावेद, मीएवाल मौलविया का कर्मजीत उर्फ बबलू, नकोदर के सोहल खुर्द का गुरजंट सिंह उर्फ जंटा, सैदपुर झिड़ी का राजवीर, गुरप्रीत गोपी और धर्मिंदर सिंह उर्फ पतलू शामिल हैं।
मुखबिरी के बाद क्रॉस चैक कर धरे
जालंधर रूरल पुलिस के CIA स्टाफ को सूचना मिली थी कि यह पूरा गैंग 3 बाइक पर परजीया मोड़ पर वीरान पड़े पैलेस में खड़े हैं। इनमें एक बाइक का नंबर PB67D-4865 है, जबकि 2 पर नंबर नहीं लगे हैं। गैंग के मेंबरों के पास दातर, तलवार व अन्य घातक हथियार हैं। इसके बाद पुलिस ने वहां अपनी टीम जांच के लिए भेजी। पुष्टि होने के बाद घेराबंदी कर वहां रेड की गई।
जालंधर व कपूरथला में थी दहशत
पुलिस की शुरूआती जांच के मुताबिक यह गैंग लोगों से लूटपाट के साथ गाड़ियां भी लूटते थे। इसके अलावी जमीन पर कब्जे का काम भी किया जाता था। इसके लिए गैंग सुपारी लेता था। अगर कोई इनके आगे अड़ जाता तो उसकी हत्या कर दी जाती। यह गैंग जालंधर के शाहकोट, नकोदर, लोहिया और कपूरथला के सुल्तानपुर लोधी व अन्य इलाकों में एक्टिव था।
यह वारदातें हुई ट्रेस
पहले भी दर्ज हैं केस, 3 बाइक, कैश, मोबाइल व हथियार मिले
गैंग के मेंबर कर्मजीत बबलू के खिलाफ 6, राजवीर उर्फ रोहित के खिलाफ एक, गुरप्रीत उर्फ गोपी के खिलाफ 9 व धर्मिंदर उर्फ पतलू के खिलाफ 3 केस दर्ज हैं। गिरफ्तारी के बाद उनसे 3 बाइक, 4 मोबाइल, 2500 रुपए, 3 दातर, 2 तलवार व एक खंडा बरामद किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva bho_Deva hin_Deva hin_Deva bho_Deva hin_Deva kas_Deva hin_Deva bho_Deva zho_Hant eng_Latn